Top (šah)
Top♖ ♜ (Kula) prvobitno od perzijskog رخ rokh, sanskrita रथ rath, "kočija") je poslije dame druga po jačini figura u šahu. Svaki igrač na početku šahovske partije ima dva topa. Jednog na lijevom - daminom krilu i jednog na desnom - kraljevom krilu table, te se po tome razlikuju damin top i kraljev top. Bijeli topovi su na početku šahovske partije na poljima a1 i h1, a crni na a8 i h8. Oznaka topa u algebarskoj notaciji je T, a po međunarodnim pravilima R, po engleskoj riječi rook.